
COMUNICAT DE PRESĂ
                Bilanțul activității ITM Botoșani în luna iunie

În cursul lunii iunie, în domeniul relațiilor de muncă, au fost efectuate 73 controale. Au fost dispuse 79 măsuri pentru remedierea deficiențelor constatate, au fost aplicate 10 sancţiuni contravenționale, din care un avertisment și 9 amenzi, în valoare de 157.500 lei.
Deficiențele constatate au vizat: 
- neîndeplinirea de către angajator a obligației de a iniția negocierea colectivă,  
  obligatorie la nivelul unităților care au cel puțin 10 angajați/lucrători;
- nepăstrarea la locul de desfășurare a activității a unei copii a contractului individual de  
  muncă pentru salariații care prestează activitate;
- primirea la muncă a unui salariat al cărui contract individual de muncă este suspendat;
- nerespectarea de către angajator a obligației de a face dovada plății diferențelor  
  salariale restante datorate angajaților active și foștilor angajați;
- nerespectarea obligației legale a oricărui angajator, indiferent de numărul de salariați,  
  de a elabora Regulamentul Intern în termen de 60 de zile de la dobândirea  
  personalității juridice sau a calității de angajator și de a aduce la cunoștința fiecărui 
  salariat cuprinsul acestuia;
- nerespectarea de către angajator a obligației de a ține evidența orelor de muncă  
  prestate de fiecare salariat, cu menţionarea orei de început şi de sfârşit a programului 
  de lucru;
- neeliberarea adeverinţelor care să ateste activitatea desfăşurată, precum și extrase din  
  registrul general de evidenţă a salariaților solicitate de foștii angajați sau la încetarea  
  contractelor individuale de muncă. 
Angajatorii sancționați contravențional au încălcat prevederi ale legislației muncii, referitoare la:
- primirea la muncă a unei persoane fără încheierea unui contract individual de muncă în  
  formă scrisă;
- primirea la muncă a unei persoane fără transmiterea elementelor contractului individual 
  de muncă în registrul general de evidență a salariaților cel târziu în ziua anterioară 
  începerii activității;
- primirea la muncă a unui salariat în perioada în care acesta are contractul individual 
  de muncă suspendat;
- întârzierea plății salariului cu mai mult de o lună, de la data de plată a salariului,  
  stabilită în contractul individual de muncă, în contractual colectiv aplicabil sau în  
  regulamentul intern;
- neîndeplinirea sau îndeplinirea parțială de către entitatea controlată a măsurilor   
  dispuse de inspectorul de muncă, la termenele stabilite de acesta;
- nerespectarea de către conducătorul unității, reprezentantul legal al acestuia, angajați,  
  prepuși sau alte persoane aflate în locațiile supuse controlului a obligației de a pune la  
  dispoziția inspectorilor de muncă, în termenul stabilit de aceștia, documentele și 
  informațiile solicitate, necesare controlului ori cercetării evenimentelor;
- refuzul de a elibera, la solicitarea scrisă a salariatului sau a unui fost salariat, o  
  adeverință care să ateste activitatea desfășurată de acesta, durata activității, salariul,  
  vechimea în muncă și în specialitate, astfel cum rezultă din Registru și din dosarul 
  personal, în termen de cel mult 15 zile lucrătoare de la data solicitării;
- neprezentare extrase tahograf;
- nerespectarea obligației angajatorului de a ține la locul de muncă evidența orelor de  
  muncă prestate zilnic de fiecare salariat, cu evidențierea orelor de începere și de sfârșit  
  ale programului de lucru, și de a supune controlului inspectorilor de muncă această  
  evidență, ori de câte ori se solicită acest lucru.
De asemenea, în luna iunie, Compartimentul Contracte Colective de Muncă şi Monitorizare Relaţii de Muncă a eliberat 125 de certificate/rapoarte cu informaţii extrase din baza de date gestionată de Inspecţia Muncii și 9 adeverințe eliberate în baza documentelor existente în arhiva ITM și 11 carnete de muncă.

În domeniul securității și sănătății în muncă, în cursul lunii iunie, s-au desfăşurat următoarele activităţi:
- au fost efectuate controale la un număr de 71 agenţi economici, din care au fost 
  sancționați 53, au fost constatate 111 neconformităţi şi au fost dispuse 115 măsuri, fiind 
  aplicate 14 amenzi în valoare de 96.000 lei și 97 avertismente;
- Inspectoratului Teritorial de Muncă Botoșani i-au fost comunicate 9 evenimente de  
  către angajatori;
- 6 evenimente au fost cercetate de angajatori și avizate de Inspectoratul Teritorial de   
  Muncă Botoșani;
- au fost înregistrate 6 persoane accidentate în accidente de muncă, toate cu  incapacitate  
  temporară de muncă.

Cele mai des întâlnite deficienţe în cadrul acţiunilor de control au fost:  
- nu a fost desemnat prin decizie scrisă lucrătorul care se va ocupa de activitatea de  
  prevenire și protecție;
- angajatorul nu a asigurat echipamente individuale de protecție a lucrătorilor, în  
  conformitate cu activitățile prestate și a riscurilor evaluate;
- instruirea consemnată în fișele individuale nu corespunde cu tematica de instruire  
  întocmită de angajator;
- angajatorul nu a făcut dovada deținerii autorizației de funcționare din punct de vedere 
  al securității și sănătății în muncă;
- nu sunt consemnate în fișele individuale de instruire a lucrătorilor rezultatele testărilor  
  și nu au fost desemnați lucrători care să aplice măsurile de prim ajutor, de stingere a  
  incendiilor și de evacuare a acestora;
- lucrătorul desemnat pentru a se ocupa de activitățile de prevenire și protecție nu are 
  capacitatea necesară /nu îndeplinește cerințele minime de pregătire în domeniul SSM;
- angajatorul nu a elaborat instrucțiuni proprii, tinând seama de particularitățile  
  activităților;
- angajatorul nu a luat măsurile necesare pentru prevenirea accidentelor prin  
  electrocutare, neasigurând verificarea instalației de legare la pământ și măsurarea  
  rezistenței de dispersie la priza de pământ-lipsă buletn PRAM;
- examene medicale cu termen de valabilitate depășit;
- lipsa  evaluării riscurilor de accidentare și îmbolnăvire profesională;
- neîntocmire plan de prevenire și protecție;
                - fișele individuale de instruire nu sunt păstrate la locul de muncă; 
- neelaborare instrucțiuni proprii de SSM;
- nu s-a efectuat instruirea adecvată în domeniul SSM, specifică locului de muncă; 
- instruire necorespunzătoare a lucrătorilor, necompletare fișe de instruire individuală; 
- nu s-a stabilit prin fișa postului atribuțiile și răspunderile lucrătorilor ce revin  
  corespunzător funcțiilor ocupate; 
- lipsă fișe de aptitudini;
- neîntocmire program de instruire-testare; 
- evaluare risc incompleta - nu include toate categoriile de personal și activitățile;
- nu s-a stabilit în programul de instruire-testare durata instruirii pentru fiecare fază în  
  parte; 
- semnalizare necorespunzătoare;
- căi de acces parțial blocate;
- lipsă trusă de prim ajutor.

Valoarea amenzilor aplicate de către ITM Botoşani, în luna iunie, în domeniile de competență, este de 253.500 lei.     

Inspector-şef
ITM Botoșani

